اسد قیصر

اسد قیصر  ایک پاکستانی سیاست دان جو 15 اگست 2018ء سے موجودہ اسپیکر قومی اسمبلی پاکستان اور 13 اگست 2018ء سے قومی اسمبلی پاکستان کے رکن ہیں۔ اس سے قبل وہ 2013ء سے 2018ء تک خیبر پختونخوا کی صوبائی اسمبلی کے رکن رہ چکے ہیں۔ وہ مئی 2013ء سے اگست 2018ء تک خیبر پختونخوا کی صوبائی اسمبلی کے بھی اسپیکر رہے۔

 ابتدائی زندگی اور تعلیم 
اسد 15 نومبر 1969ء کو ضلع صوابی، پاکستان میں پیدا ہوئے۔ انگریزی زبان کے اخبار دی ایکسپریس ٹریبیون کے مطابق وہ 15 نومبر 1968ء کو مرغوز میں پیدا ہوئے۔

انھوں نے ابتدائی تعلیم گورنمنٹ ہائر سیکنڈری اسکول مرغوز سے حاصل کی۔ انھوں نے جامعہ پشاور سے گریجویشن کی۔ انھوں نے گورنمنٹ پوسٹ گریجویٹ کالج (صوابی) سے بھی گریجویٹ ہوئے اور بیچلر آف آرٹ کی سند پائی۔

1995ء میں گریجویشن کے بعد وہ جماعت اسلامی پاکستان یوتھ وِنگ کے ڈویژنل صدر برائے پاسبان بنے۔

 سیاسی زندگی 
اسد قیصر نے جماعت اسلامی پاکستان کے پلیٹ فارم سے سیاست کا آغاز کیا۔ 1984ء میں وہ کوٹھا کالج صوابی کے ناظم اسلامی جمعیت طلبہ منتخب ہوئے اور دو سال تک ناظم رہے۔

1996ء میں پاکستان تحریک انصاف میں شامل ہوئے۔ اسی سال انھیں پی ٹی آئی کے ضلعی صدر کے لیے نامزد کیا گیا 2008ء میں اسد قیصر کو پاکستان تحریک انصاف خیبر پختونخوا کا صدر بنایا گیا اور 2013ء تک صدر رہے۔ 2013ء میں صوابی سے رکن قومی اسمبلی منتخب ہوئے۔
 انتخابات 2013 
انھوں نے صوابی سے ہی خیبر پختونخوا صوبائی اسمبلی کی نشست بھی جیتی لیکن انھوں نے قومی اسمبلی کی نشست چھوڑ دی۔ 30 مئی 2013ء کو اسد قیصر کو خیبر پختونخوا کی صوبائی اسمبلی کا چودھواں اسپیکر منتخب کر لیا گیا۔
 انتخابات 2018 
2018ء کے عام انتخابات میں انھیں صوابی کے حلقہ پی کے-44 (صوابی-2) سے دوبارہ کامیابی حاصل ہوئی۔ اسد قیصر نے صوابی کے حلقہ این اے-18 (صوابی-1) سے بھی کامیابی حاصل کی تاہم انھوں نے صوبائی اسمبلی کی نشست چھوڑ دی۔

10 اگست 2018ء کو انھیں پاکستان تحریک انصاف کی طرف سے اسپیکر قومی اسمبلی پاکستان کے لیے نامزد کیا گیا۔ 15 اگست 2018ء کو وہ اسپیکر قومی اسمبلی منتخب ہو گئے۔ انھوں نے 176 ووٹ حاصل کیے اور اپنے مد مقابل سید خورشید احمد شاہ کو شکست دی۔
10 اپریل 2022 کو عمران خان کی حکومت گرانے کے بعد انھوں نے دیگر پاکستان تحریک انصاف کے ارکان کے ساتھ ساتھ قومی اسبملی کے عہدے سے استعفی دے دیا ۔

 حوالہ جات 

زمرہ:1969ء کی پیدائشیں
زمرہ:بقید حیات شخصیات
زمرہ:پاکستان تحریک انصاف کے اراکین قومی اسمبلی
زمرہ:پاکستان تحریک انصاف کے سیاست دان
زمرہ:پاکستانی ارکان قومی اسمبلی 2018ء تا 2023ء
زمرہ:جماعت اسلامی پاکستان کے سیاست دان
زمرہ:خیبر پختونخوا ارکان صوبائی اسمبلی 2013ء تا 2018ء
زمرہ:ضلع صوابی کی شخصیات
زمرہ:جامعہ پشاور کے فضلا
زمرہ:قومی اسمبلی پاکستان کے اسپیکر
زمرہ:ویکی ڈیٹا سے مختلف مختصر وضاحت
زمرہ:پاکستانی ارکان قومی اسمبلی 2023ء تا 2029ء
زمرہ:پاکستانی ارکان قومی اسمبلی 2024ء تا 2029ء
زمرہ:پاکستانی شخصیات
زمرہ:خیبر پختونخوا کے سیاست دان